Un accident în care au fost implicate un taxi și un autoturism s-a soldat cu două persoane decedate și alte două rănite.

FOTO: Inquam Photos / Alexandru Busca

Un accident în care au fost implicate două autovehicule și care s-a soldat cu decesul a două persoane și rănirea gravă a altor două a avut loc, joi, la capătul liniei RATB 601. Potrivit managerului SABIF, Alis Grasu, una dintre persoane a avut leziuni incompatibile cu viața și s-a declarat imediat decesul, iar la o altă persoană s-a încercat resuscitarea. Potrivit ISU București, unul dintre bărbații decedați avea 66 de ani, iar cel de-al doilea 53 de ani. Persoanele rănite, doi bărbați, în vârstă de 50 și 55 de ani, au fost transportate la spital, a mai informat Alis Grasu. Un bărbat a fost transportat de SABIF la Spitalul Universitar cu traumatism toracic, dar conștient, echilibrat hemodinamic și respirator, iar celălalt a fost transportat de SMURD tot la Spitalul Universitar. La fața locului s-au deplasat patru ambulanțe SMURD, una SABIF și un echipaj de la descarcerare.